વડાપ્રધાન નરેન્દ્ર મોદીએ પૂર્વ યુ.પી.એ. સરકારની 'મનરેગા' યોજના પર કરેલા પ્રહારો કોંગ્રેસને જચ્યા ન હતા. કોંગ્રેસના નેતા મલ્લિકાર્જુન ખડગેએ વળતા પ્રહારમાં કહ્યું હતું કે, વડાપ્રધાન પૂર્વે ગુજરાતના મુખ્ય પ્રધાન હતા તો ગુજરાત ગરીબ શા માટે રહ્યું ? વડાપ્રધાન વક્તવ્ય સારૃં આપે છે. પણ ઠાલા શબ્દોથી પેટની આગ બુઝાતી નથી. જ્યારે મુલાયમ સિંહ યાદવે મોદીને પૂછયું હતું કે સરકાર ખેડૂતોની દેવા માફી અંગે કંઇ વિચારે છે કે કેમ ?